paragraph_text: PIDE, (Polícia Internacional e de Defensa do Estado, Policija za međunarodno djelovanje i za obranu zemlje) bila je vojna tajna policija u Portugalu tijekom Estado Novo (1933. – 1974.), uglavom tijekom vladavine njenog osnivača Antonia Salazara. Prije 1945. bila je poznata pod nazivom PVDE, (Polícia de Vigilância e de Defesa do Estado, Policija za nadgledanje i obranu zemlje). PVDE je u početku bila organizirana prema modelu talijanske OVRAe i njemačkog Gestapoa.